**NOTA INFORMATIVĂ**

*la proiectul Ordinului Ministerului Finanțelor*

*,,Cu privire la modificarea și completarea unor Ordine*

*ale Ministerului Finanțelor”*

 Necesitatea elaborării proiectului Ordinului menționat este condiționată de faptul corelării prevederilor actelor normative elaborate de către Ministerul Finanțelor cu prevederile Codului fiscal și altor acte legislative, precum și întru eficientizarea și simplificarea modalității de raportare a obligațiilor fiscale.

 Astfel, prin modificarea Ordinului Ministerului Finanțelor nr. 140 din 20 noiembrie 2017 ,,Privind aprobarea unor formulare tipizate de declarații cu privire la impozitul pe venit” se urmărește obiectivul facilitării generării informației aferente codului țării nerezidentul care a primit pe teritoriul Republicii Moldova alte venituri decît cele salariale.

 Totodată, deoarece, prin Legea cu privire la modificarea şi completarea unor acte legislative nr. 281 din 16.12.2016, s-a schimbat configurarea legislativă aferentă prevederilor Capitolul 5 ,,Creşterea şi pierderea de capital” din Codul fiscal, a apărut necesitatea de a modifica Darea de seamă privind activitatea desfășurată de nerezidenți în republica Moldova ca și veniturile obținute de către aceștia (Forma NER-17).

 Respectiv, prin modificarea Ordinului Ministerului Finanțelor nr.69 din 20 aprilie 2017 în Darea de seamă privind activitatea desfăşurată de nerezidenţi în Republica Moldova şi veniturile obţinute de către aceştia (Forma NER-17), care este prezentată de către reprezentanța nerezidentul în Republica Moldova, se exclude referința doar la unele articole din Capitolul 5 ,,Creşterea şi pierderea de capital” din Codul fiscal (articole 37-39 din Codul fiscal), făcîndu-se trimiteri la prevederile întregului capitol, conform căruia reprezentanța nerezidentul își va determina creșterea sau pierderea de capital.

 De asemenea, în baza Legii cu privire la modificarea unor acte legislative nr.178 din 26.07.2018 s-a introdus un nou regim de impozitare a conducătorilor auto ce efectuează transport rutier de pasageri în regim de taxi.

 Astfel, prin completarea Ordinului Ministerului Finanțelor nr.149 din 5 septembrie 2018 ,,Privind aprobarea formularului-tip "Nota de informare privind salariul şi alte plăţi efectuate de către angajator în folosul angajaţilor, precum şi plăţile achitate rezidenţilor din alte surse de venit decât salariul şi impozitul pe venit reţinut din aceste plăţi (Forma IALS18)"” se efectuează unele precizări prin completarea categoriei de contribuabili ce urmează să prezinte Nota de informare (forma IALS18). Respectiv, Nota menționată, urmează să fie prezentată și în cazul în care plăţile salariale depăşesc suma de 10000 lei per lună pe fiecare angajat-conducători auto ce efectuează transport rutier de pasageri în regim de taxi.

 De asemenea, corectarea erorilor comise în Nota de informare (Forma IALS18) se vor efectua prin prezentarea unei dări de seamă corectate în condițiile stabilite de art.188 din Codul fiscal.

 **Director Serghei PUȘCUȚA**